62024TJ0152_INF
Απόφαση του Γενικού Δικαστηρίου (πέμπτο τμήμα) της 2ας Ιουλίου 2025 –DB κ.λπ. κατά Κοινοβουλίου
(Υπόθεση T‑152/24)
«Υπαλληλική υπόθεση – Υπάλληλοι – Σύνταξη λόγω αρχαιότητας – Μεταρρυθμίσεις του ΚΥΚ του 2004 και του 2014 – Μεταβατικά μέτρα σχετικά με ορισμένες λεπτομέρειες του τρόπου υπολογισμού των συνταξιοδοτικών δικαιωμάτων – Άρθρο 28 του παραρτήματος XIII του ΚΥΚ – Έκτακτοι υπάλληλοι που μονιμοποιήθηκαν – Ετήσιος συντελεστής κτήσης συνταξιοδοτικών δικαιωμάτων – Ηλικία συνταξιοδότησης – Πεδίο εφαρμογής της νομοθεσίας – Ίση μεταχείριση»
1.
Υπάλληλοι – Συντάξεις – Τρόπος υπολογισμού των συνταξιοδοτικών δικαιωμάτων – Μεταβατικές διατάξεις του κανονισμού 1023/2013 – Εφαρμογή στους μη μόνιμους υπαλλήλους που υπηρετούσαν στις 31 Δεκεμβρίου 2013 – Εφαρμογή μόνο στους μη μόνιμους υπαλλήλους των οποίων η υπαγωγή στο συνταξιοδοτικό σύστημα της Ένωσης είχε διακοπεί – Αποκλείεται – Παραβίαση της αρχής της ίσης μεταχείρισης λόγω της εξομοίωσης των μη μόνιμων υπαλλήλων των οποίων η υπαγωγή στο συνταξιοδοτικό σύστημα είχε διακοπεί με εκείνους των οποίων η υπαγωγή δεν είχε διακοπεί – Δεν συντρέχει
(Άρθρο 13 § 2 ΣΕΕ· Κανονισμός Υπηρεσιακής Καταστάσεως των υπαλλήλων, όπως τροποποιήθηκε με τον κανονισμό 1023/2013, αιτιολογική σκέψη 29 και άρθρο 83 § 2, και παράρτημα XIII, άρθρα 21, 22 και 28· Καθεστώς που εφαρμόζεται επί του λοιπού προσωπικού, άρθρο 1 § 1 και παράρτημα· κανονισμός 723/2004 του Συμβουλίου)
(βλ. σκέψεις 35-40, 42, 43, 107-113)
2.
Υπάλληλοι – Συντάξεις – Τρόπος υπολογισμού των συνταξιοδοτικών δικαιωμάτων – Μεταβατικές διατάξεις του κανονισμού 1023/2013 – Εφαρμογή σε εκείνους που διορίστηκαν ως μόνιμοι υπάλληλοι ενώ προηγουμένως εργάζονταν βάσει συμβάσεως την 1η Μαΐου 2004 ή την 1η Ιανουαρίου 2014 – Εφαρμογή ετήσιου συντελεστή κτήσης συνταξιοδοτικών δικαιωμάτων λιγότερο ευνοϊκού σε σύγκριση με εκείνον που εφαρμόζεται στην περίπτωση των μη μόνιμων υπαλλήλων που δεν μονιμοποιήθηκαν – Διαφορετική μεταχείριση – Δικαιολόγηση υπό το πρίσμα του σκοπού της διατήρησης της αναλογιστικής ισορροπίας του συνταξιοδοτικού συστήματος της Ένωσης – Επιτρέπεται
(Άρθρα 310 και 317 ΣΛΕΕ· Κανονισμός Υπηρεσιακής Καταστάσεως των υπαλλήλων, όπως τροποποιήθηκε με τον κανονισμό 1023/2013, άρθρο 77 και παράρτημα XIII, άρθρα 21, 22 και 28· Καθεστώς που εφαρμόζεται επί του λοιπού προσωπικού, άρθρα 39 § 1, 83 § 2 και 109 § 1 και παράρτημα, άρθρο 1 § 1· κανονισμός 1023/2013 του Ευρωπαϊκού Κοινοβουλίου και του Συμβουλίου, αιτιολογική σκέψη 13)
(βλ. σκέψεις 45-66, 77-88, 91-103)
3.
Υπαλληλικές προσφυγές – Λόγοι – Λόγος που στηρίζεται σε παραβίαση της αρχής της ίσης μεταχειρίσεως – Αμφισβήτηση των μεταβατικών κανόνων που θεσπίστηκαν για τη διασφάλιση της δίκαιης μεταβάσεως από ένα παλαιό υπηρεσιακό καθεστώς σε ένα νέο – Δικαστικός έλεγχος – Όρια
(βλ. σκέψεις 69-73)
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Οι DB, DC και DD φέρουν τα δικαστικά έξοδά τους, καθώς και τα έξοδα στα οποία υποβλήθηκε το Ευρωπαϊκό Κοινοβούλιο.
3)
Το Συμβούλιο της Ευρωπαϊκής Ένωσης και η Ευρωπαϊκή Επιτροπή φέρουν τα δικαστικά έξοδά τους.